== Forstandskategorierne ==
=== Om forstandskategorierne ===
Gennem sanserne modtager vi adskillige sanseindtryk, og for overhovedet at kunne have nogen erkendelse om dem, må vi erkende gennem ''syntese'', altså hvor vi samler alle disse forestillinger i deres flerhed som en enhed. [[Immanuel Kant|Kant]] beskriver syntese som 'den akt at samle forskellige forestillinger og derved opfatte dem i deres flerhed som et enkelt'. Man kan i en forstand se det som en slags ''ordning af vores forestillinger'', hvor vi ordner dem ind under en ''kategori''. Uden denne ville vi aldrig kunne erkende noget. [[Immanuel Kant|Kant]] undersøger så denne syntese for at få forståelse af vores erkendelses oprindelse. Det er den samme funktion, som giver enhed til vores forskellige forestillinger, som også giver enhed til vores forskellige forstillinger i anskuelsen, og Kant kommer frem til kategorierne via denne. Han undersøger med andre ord, hvilke begreber der rent faktisk findes, og forsøger derved at finde de begreber der ligger til grund for disse – hvilke begreber der er en betingelse for at kunne fremsætte påstande eller domme overhovedet. Disse elementarbegreber bliver kaldet ''kategorier''. Selve ordet 'kategori' låner han fra [[Aristoteles]], da [[Immanuel Kant|Kant]] så sit erkendelsesteoretiske mål meget lig hans, omend [[Immanuel Kant|Kant]] mente at have skabt et mere udførligt system.
Filosofi